Guarantee in the Form of a Sale of a Monasterion
Material: papyrus
Place: Arsinoites
Categories: Sicherheit
Darlehen
Vertrag
Verkauf einer Einsiedelei
ὑπατίᾳ Φλαουίων Παυλουυ καὶ Μοσχιανοῦ τῶν λαμπροτάτων, Θὼθ δεκάτῃ ἕκτης ἰνδικ ἐν Ἀρσιν 
ἐπαρχ Ἀρκαδίας. 
ὁμολογεῖ Εὐλόγιος μονάζων ποτὲ μὲν Μελιτιανός, νῦν δὲ ὀρθόδοξος, υἱὸς Ἰωσήφ, πρώην μὲν οἰκῶν ἐν τῷ ὄρει τῷ καλουμένῳ Λάβλα 
τῆς Ἀρσινοειτικῆς ἐν[ο]ρίας, τὸ νῦν δὲ τὴν οἴκησιν ποιούμεν[ος] ἐν τῷ μοναστηρίῳ καλουμένῳ Μικροῦ Ψυῶν 
προαστίων τῆς αὐτῆς Ἀρσινοειτῶν πόλεως, ἑκουσίᾳ καὶ αὐθαιρέτῳ καὶ ἀμετανοήτῳ γνώμῃ πεπρακέναι καὶ καταγεγραφηκέναι πρὸς πᾶσαν 
δεσποτίαν ἀπὸ τοῦ νῦν ἐπὶ τὸν ἑξῆς ἅπαντα χρόνον Ποῦσι πρεσβυτέρῳ Μελιτιανῷ υἱῷ Α... οἰκοῦντι 
ἐν τῷ εἰρημένῳ ὄρει τῷ καλουμένῳ Λάβλα τὸ ὑπάρχον αὐτῷ τῷ πωλοῦντι Εὐλογίῳ καὶ περιελθὸν εἰς αὐτόν, καθὼς διεβεβαιώσατο καὶ ἐνεγράψατο, τῷ ἰδίῳ ἑαυτοῦ κινδύνῳ καὶ τιμήματι, ἀπὸ δικαίων 
καὶ εὐλόγων αἰτιῶν, ἀκολούθως τοῖς προσοῦσ[ιν] αὐτῷ 
δικαίοις καὶ τῇ περὶ αὐτὸν ἀστασιάστῳ νομῇ καὶ δεσποτίᾳ, ἐν τῷ εἰρημένῳ ὄρει τῷ καλουμένῳ Λάβλα, μοναστήριον ἐξ ὁλοκλήρου, 
ὅσων δʼ ἄν ἐστιν κελλίων, ἀνεῳγμένον εἰς ἀπηλιώτην, μετὰ τοῦ ἐν αὐτῷ ἁπλώματος ὄντος ἔμπροσθεν τῶν κελλίων, 
καὶ παντὸς δικαίου αὐτοῦ ἀπʼ ἐδάφους μέχρει παντὸς ὕψους, εἰς τὸ μηδὲν αὐτῷ τῷ πωλοῦντι Εὐλογίῳ ἐκεῖσε ὑπολελεῖφθαί τι ἄπρατον τὸ σύνολον, 
οὗ καί εἰσιν γίτονες, νότου τὸ ὄρος καὶ μοναστήριον τοῦ μακαρίου Ἀνδρέα πρεσβυτέρου, βορρᾶ μοναστήριον Νααραοῦ 
πρεσβυτέρου, ἀπηλιώτου τὸ ὄρος, λιβὸς ὁδὸς δημοσία, μεθʼ ἣν μοναστήριον Πέτρου διακόνου, καὶ ἀπέχειν αὐτὸν τὸν πεπρακότα Εὐλόγιον παρὰ τοῦ πριαμένου 
Ποῦσι τὴν συμπεφωνημένην πρὸς ἀλλήλους καὶ συναρέσασαν ὑπὲρ τοῦ αὐτοῦ καὶ πεπραμένου 
αὐτῷ παρʼ αὐτοῦ μοναστηρίου ἐξ ὁλοκλήρου τιμὴν πᾶσαν ἐκ πλήρους χρυσίου νομισμάτια δεσποτικὰ δόκιμα ὀκτὼ πλήρης καὶ ἀργυρίου μεγάλου μυριάδας 
χιλίας διακοσίας, χρ νο η πλή κ ἀργ   Ασ , δοθέντας αὐτῷ παρʼ αὐτοῦ ἀπὸ χειρὸς εἰς χεῖρας 
ἐπὶ παρουσίᾳ 
τῶν ἑξῆς ὑπογραφόντων μαρτύρων, πρὸς τω ἀπὸ τοῦ νῦν τὸν πριάμενον Ποῦσιν κρατεῖν καὶ κυριεύειν τοῦ αὐτοῦ καὶ ἐώνηται μοναστηρίου ἐξ ὁλοκλήρου, 
ὅσων δʼ ἄν ἐστιν κελλίων, καὶ τοῦ ἔμπροσθεν αὐτῶν τῶν κελλίων ἁπλώματος, καὶ παντὶ δικαίῳ αὐτοῦ 
ἀπʼ ἐδάφους μέχρι παντὸς ὕψους, ὡς προγέγραπται, καὶ ἐξουσίαν ἔχειν διοικεῖν, οἰκονομεῖν, ἐπιτελεῖν περὶ αὐτοῦ, βελτιοῦν, φιλοκαλεῖν, καθελεῖν, 
ἀνοικοδομεῖν, μετασχηματίζειν, ἐν οἵᾳ βούλεται ὄψει καὶ διαθέσει, εἰς κληρονόμους καὶ διαδόχους παραπέμπειν, 
ἐκποιεῖν ἑτέροις καὶ ἀποχαρίζεσθαι καθʼ ὃν βούλεται τρόπον, ἀνεπικωλύτως. καὶ τὸν ἐπελευσόμενον ἢ ἀντιποιησόμενον τούτου ἕνεκεν ἢ μέρους χάριν 
παραχρῆμα ἀποστήσιν τὸν πεπρακότα Εὐλόγιον καὶ τοὺς αὐτοῦ κληρονόμους καὶ διαδόχους ἰδίοις αὐτῶν 
ἀναλώμασιν καὶ δαπανήμασιν, καὶ τὴν νομὴν καθαροποιησαι τῷ τε πριαμένῳ Ποῦσι καὶ τοῖς αὐτοῦ κληρονόμοις καὶ διαδόχοις. εἰ δὲ μὴ τοῦτο ποίησωσιν, προσεκτισωσιν ἥνπερ εἴληφεν ὁ πεπρακὼς Εὐλόγιος καὶ ἐγγεγραμμένην τιμὴν διπλῆν 
καὶ πάντα τὰ ἀναλώματα καὶ δαπανήματα τὰ φανησόμενα γεγενημένα εἰς τὴν τούτου φιλοκαλίαν ἢ καὶ ἀνοικοδομίαν ἢ καὶ προφάσει αὐτοῦ ζημιώματα ἐν 
δικαστηρίῳ ἢ ἐκτὸς δικαστηρίου, καὶ αὐτὰ πάντα διπλᾶ. ἡ πρᾶσις κυρία ἁπλῆ γραφεῖσα. καὶ 
ὑπέθετο ὁ πεπρακὼς Εὐλόγιος τῷ πριαμένῳ Ποῦσι εἰς τὴν βεβαίωσιν καὶ καθαροποίησιν τῆσδε τῆς πράσεως πάντα αὐτοῦ τὰ ὑπάρχοντα καὶ ὑπάρξοντα ἰδικῶς καὶ 
γενικῶς ἐνεχύρου λόγῳ καὶ ὑποθήκης δικαίῳ, καθάπερ ἐκ δίκης. καὶ ἐπὶ τούτοις 
ἐπερωτηθεὶς παρʼ αὐτοῦ κατὰ πρόσωπον αὐτοῦ ὡμολόγησεν.   Εὐλόγιος μονάδον υἱὸς Ἰωσὴπ ὁ πρωγεγραμμένος 
πέπρακα ἑκουσίᾳ γνώμῃ σοι Ποῦσι πρεσβυτέρῳ Μελειτιανῷ τω ὑπάρχον μοι ἀπὸ δικαίον καὶ εὐλόγων ἐτιο͂ν ἐν τῷ εἰρημένῳ ὄριτῷ καλουμένῳ Λάβλα τῆς 
Ἀρσινω
ειτηκῆς ἐνωρίας  μωναστηριν ἐξ ὡλωκλήρου ἀνεογμενω εἰς ἀπιλιώτην, ὥσον δʼ ἄν ἐστιν κελλείον, μετὰ τοῦ ἔμπροσθεν αὐτο͂ν ἁφλώματος καὶ παντὸς αὐτοῦ 
τοῦ δικαίου ἀπʼ ἐδάφους μέχρι παντὸς ὕψους, καὶ ἐπληρώθην παρὰ σοῦ διὰ χειρὸς τὴν τούτου τημὴν χρυσίου νομισμάτια ὠκτὼ  
πλήρης καὶ ἀργυρίου μεγάλου μυριάδας χιλίας διακωσίας , δοθέντα μου ἐπὶ παρουσιαν 
τον ἑξῆς ὑπογραφόντων μαρτύρον, καὶ συμφονῖ μοι πάντα, ὁς πρόκιτε, καὶ ἀπέλυσα. 
Αὐρήλιος Φοιβάμμων υἱὸς Κυρίλλου ἀπὸ τῆς Ἀρσινοειτο͂ν πόλεος ἀξιοθὶς ἔγραψα ὑπὲρ αὐτοῦ παρώντος ἀγραμμάτου ὄντος. 
 Αὐρήλιος Παῦλος υἱὸς Δαυεῖτ οἰνωπράτης ἀπω τῆς Ἀρσινοιτῶν πωλες μαρτυρῶ τῇδε τῇ πρασιος καὶ τῇ δώσι τοῦ χρυσίου τῆς τιμῆς τῶν νωμισματίων ὀκ  καὶ τῶν  κέρματος μυριάδων χιλίων διακωσίων , ὁς πρώκιται.  Αὐρήλιος 
Εὐλόγιος τοῦ Εὐφραντίου ἀπὸ τῆς Ἀρσινοειτῶν πόλεως μαρτυρῶ τῇδε τῇ πράσι καὶ τῇ δόσι τοῦ χρυσίου τῆς τιμῆς τῶν 
νομισματίων ὀκτὼ  καὶ τῶν τοῦ κέρματος τῶν μυριάδων χιλίων διακοσίων , ὡς πρόκειται.  Αὐρήλιος Νεῖλος υἱὸς Φοιβάμμωνος 
γεωμέτρης ἀπὸ τῆς Ἀρσινωειτο͂ν πόλεως 
μαρτυρῶ τῇδε τῇ πράσι καὶ τῇ δώσι τοῦ χρυσίου τῆς τιμῆς τον νομισματίον ὠκτὼ  καὶ τον τοῦ κέρματος 
μυριάδον χιλίον διακωσίον , ὁς πρόκειται.   Ὀρήλιος Ἄπα Ὃλ υἱὸς 
Ἑλλᾶ ἀπὸ τῆς Ἀρσινοειτῶν πόλεως μαρτυρῶ τῇδε τῇ πράσι καὶ τῇ δώσι τοῦ χρυσίου τῆς τιμῆς 
τῶν νομισματίων ὀκτὼ  καὶ τῶν τοῦ κέρματως μυριάδων χιλίον διακοσίον , ὁς πρόκιται. 
 Αὐρήλιος Εὐλόγιος υἱὸς Νειλαμμώνου οἰνοπράτης ἀπὸ τῆς Ἀρσινοειτῶν πόλεως μαρτυρῶ τῇδε τῇ πράσι καὶ τῷ δώσι τοῦ χρυσίου τῆς 
τιμῆς τον νομισματίων ὀκτὼ  καὶ τον τοῦ κέρματος μυριάδον χιλίων διακοσίων , ὡς πρόκιται. 
 di emu Eulogiu eprach.  διʼ ἐμοῦ Εὐλογίου.